عمرو بن العاصؓ نے مشورہ دیا کہ مسلمانوں کو ایک مرکز پر جمع ہوکر متحدہ قوت سے مقابلہ کرنا چاہیے اور دربارخلافت سے بھی اسی مشورہ کی تائید ہوئی ، چنانچہ اسلامی فوجیں ہر چہار طرف سے سمٹ کر یرموک میں جمع ہوئیں ، چونکہ اس معرکہ میں سارا شام امنڈ آیا تھا اور مسلمانوں کی تعداد ان کے چوتھائی حصہ سے بھی کم تھی ، اس لیے خالدؓ نے غیر معمولی توجہ سے کام لیا اور جدید طرز پر فوج کو چھبیس 26 حصوں پر تقسیم کیا ، میمنہ کے بھی کئی ٹکڑے کرکے اس پر عمرو بن العاصؓ اور شرجیل بن حسنہ کو مقرر کیا ، اور دونوں فوجیں پوری تیاری کے ساتھ میدان میں اتریں ، عرصہ تک لڑائی کا سلسلہ جاری رہا اور متعدد ہولناک لڑائیاں ہوئیں،عمرو بن العاصؓ بڑے جوش وخروش سے لڑتے تھے اوراپنی پر جوش تقریروں سے آگ لگا دیتے تھے ، ابتدا میں مسلمانوں کے پیر اکھڑ گئے تھے ؛بلکہ بہتیرے میدان چھوڑ کر بھاگ نکلے تھے ؛
Entity: اسلامی — Type: /religion